Dacia renunţă la modelul Lodgy şi aduce în locul lui un SUV. Şefii de la Renault au anunţat că după ce ciclul de viaţă al lui Lodgy se încheie, în gama Dacia îşi va face loc un nou model. Cu alte cuvinte - Lodgy e lăsat să moară.

Lodgy e o maşină care s-a vândut prost, o frână pentru un brand care totuşi în multe ţări din vest creşte de câteva ori mai repede decât piaţa.

Anul trecut la fiecare Lodgy vândut, Dacia a dat cinci Duster-uri. Iar succesul poate fi replicat. Şefii Renault spun că vor lărgi oferta de SUV-uri şi, din ce se aude, ar fi vorba de trei noi modele care-ar urma să intre pe piaţă în anii următori. Înlocuitorul lui Lodgy va avea 7 locuri, a aflat profit.ro, şi ar putea fi botezat „Grand Duster". Dacă Dacia alege această cale, Grand Duster-ul va fi cel mai mare model din gamă şi, cel mai probabil, cel mai scump.